
DOPOLNILNI POUK - MATEMATIKA

Pošiljam ti nekaj koristnih navodil. To prepiši na list in si obesi v svoji sobi. Nariši še unijo množice in prazno množico.

**Množice**


Množica je poljubna skupina elementov. Dejstvo, da množica *M* vsebuje element *a*, označimo:  
  *a* ∈ *M*       (beri: *a* je element množice *M*, *a* pripada *M*)  
  
Če *a* ni element množice *M*, pa to označimo:  
  *a* ni element *M*       (beri: *a* ni element množice *M*, *a* ne pripada *M*)

**OSNOVNA MNOŽICA**

Osnovna ali univerzalna množica je množica vseh članov, ki jih opazujemo. Osnovno množico pogosto označimo z veliko pisano črko U. 

**PRAZNA MNOŽICA**

Poseben primer množice je **prazna množica** - to je množica, ki ne vsebuje nobenega elementa.  
Označimo jo s simbolom Ø ali { }.



Množica brez vsakega elementa je prazna množica.

**UNIJA MNOŽICE**

Unijo množic A in B sestavljajo natanko tisti elementi, ki so v množici A ali v množici B.

Oznaka za unijo je **∪.**

**PRESEK MNOŽICE**

Presek množice A in množice B je množica tistih članov, ki pripadajo množici A ter hkrati množici B.

Oznaka za presek je ∩.